_ 509 — 
bery, pour craincte qu'ils ont que les émotions se 
renouvellent dedans le Royaume d'Angleterre. Et se 
tient pour certain quil fauldra faire repasser des forces 
qu’ils ont par deça pour obvier aux inconveniens qui 
pourroient survenir de dela. Car ilz doubtent que les 
dites émotions soyent plus grandes quelles n'ont 
encores esté. Les vivres, ad ce qu'ils m'ont compté 
rencherissent fort audict Calays. Il est vraye que les 
gens de guerre pour ceste heure rie s’en sentent gueres 
À raison qu'ils vivent à la taille, Tout le pays d'Oye 
est fort ruyné et sans la faveur qu'ilz ont des pays de 
l'empereur [lz seroient bien en plus grande extremité. 
Il se faict bien des deffences géneralles oudict pays 
que l'on n’ayt à porter vivres ny a voz subiectz, ny aux 
Angloys, et ceulx quien portent de deça sont bien ri- 
goureusement chastiez, mais non ceulx quy en portent 
ausdicts Angloys. De sorte, Si re, que nonobstant 
toutes les belles parolles que le dit empereur et ses 
ministres vous donnent Ilz portent toute la faveur 
quilz peuvent aux Angloys. Lung de ceuülx cy, des- 
quelz je vous parle, qui est flamant, m'a dict que une 
des plus grandes crainctes que avent ceulx de sa na- 
tion C'est que vous ayez la paix avec lesdicts Angloys. 
Îl revint hier au soyr ung prisonnier de Boullungue 
qui y a esté l'espace de troys moys qui m’a asseuré 
avoyr veu charger dedans des navires bien trente 
pièces d'artilleryve de fonte et que au lieu de celle là 
liz en mectent de fer, Je luy ay demandé sil sçauoyt 
poinct l'occasion pourquoy. Il dict que c'est quilz s’at- 
tendentettiennent pour asseurez d’avoir paix avecques 
vous par le moyen d'un mariage. Mais je ne trouue 
pas vraysemblable quils emportassent ladicte artille- 
; 
